KYK: 4 treinwaens brand op stasie in Simonstad | Netwerk24
KYK: 4 treinwaens brand op stasie in Simonstad
Deur Warda Meyer 07 Oktober 2019 15:40
Vier treinwaens van ’n Metrorail-trein het Maandagmiddag op die Glencairn-stasie in Simonstad gebrand en daarmee grootskaalse ontwrigtings vir pendelaars teweeggebring.
Riana Scott, Metrorail-woordvoerder, sê trein 0182 wat van Simonstad na Kaapstad gery het, het omstreeks 13:30 op die Glencairn-stasie aan die brand geraak.
“Volgens ons voorlopige inligting is niemand beseer nie. Die brandweer, polisie en Metrorail-spanne is op die toneel.”
Scott sê alle inkomende en uitgaande treine na en van Simonstad moet vir nou op die Vishoek-stasie stop. “Pendelaars word aangeraai om alternatiewe vervoerreëlings tussen Vishoek en Simonstad te tref. Daar sal met die opruimingswerk begin kan word nadat die trein na die depot verskuif is, waarna die moontlike skade aan die spoorinfrastruktuur ondersoek sal word.”
Die koste van die skade is nog nie bekend nie.
Die Trein wat Maandagmiddag op die Glencairn-stasie in Simonstad aan die brand is. Foto: Verskaf
Een van die treinwaens wat uitgebrand het.Foto: Verskaf
Die treinwaens wat op die Glencairn-stasie aan die brand was. Foto: Verskaf
Die rook kon van vêr gesien word van die treinwaens wat op die stasie in Simonstad aan die brand was. Foto: Verskaf
Meer oor: Metrorail | Simonstad | Treinwaens | Brand
FOTO'S: Treinwaens in ligte laaie by Somerset-Wes